**VNÚTORNÝ PREVÁDZKOVÝ PORIADOK *ZARIADENIA STAROSTLIVOSTI DO 3 ROKOV VEKU DIEŤAŤA- Detských jaslí***

**Kto sme ?**

*Detské jasle Hrnček var sú jasle s prvkami pedagogiky Montessori v Čadci.* Ide o alternatívny spôsob výchovy a vzdelávania, ktorý dopĺňa štandardný štátny vzdelávací program určený Ministerstvom školstva SR.

V našom zariadení starostlivosti o deti do rokov veku dieťaťa poskytujeme ambulantnou formou: *celodennú aj poldennú starostlivosť deťom vo veku od 15 mesiacov do 3 rokov.*

Kapacita jaslí je 15 detičiek.

Týmto deťom zabezpečíme bežné úkony spojené so starostlivosťou o dieťa, opateru, stravu, výchovnú starostlivosť aj vzdelávacie aktivity s ohľadom na vek, zdravotný stav a ich individuálny stupeň psychosomatického vývoja tak, aby podporovali, upevňovali a rozvíjali ich telesné i duševné zdravie.

**Organizácia jednotlivých častí prevádzky**

*Hlavný vstup je z boku budovy veľkými sklenými dverami.*

Vstupnou miestnosťou jaslí je *šatňa pre deti* s lavičkami, vešiačikmi a poličkami, ktoré sú označené fotkami detí.

Na konci hlavnej chodby sa nachádza *administratívna miestnosť.*

V *chodbe*, kde pracovníčky od rodiča preberajú dieťa a robia ranný filter je prebaľovací pult, ktorý môžu rodičia v prípade potreby použiť. V týchto priestoroch sa nachádzajú aj úložné boxy označené fotkami dieťaťa. Dieťatko si tam samostatne odkladá náhradné šaty, plienky, hygienické potreby.

Na ľavo je vstup do jedálne.

Na pravo je spálňa.

Z chodby je vstup tiež do *sociálneho zariadenia pre deti*, ktorého vybavenie je prispôsobené ich veku. Nachádzajú sa tam aj nočníky.

Ďalej sa tu nachádza *sklad*.

Z chodby je hneď oproti vstup do herne.

Všetky miestnosti sú vetrateľné.

V areáli detských jaslí sa nachádza aj ohradené ihrisko, pieskovisko a prístrešok na hranie pre deti.

**Zápis detí do jaslí**

Do jaslí nastupuje dieťa vo veku od 15 mesiacov do troch rokov. Nástupu dieťatka do zariadenia predchádza zápis.

***Zápis*** sa uskutočňuje počas celého roka a prebieha v priestoroch zariadenia. Dieťa môže do jaslí zapísať iba zákonný zástupca (rodič) prostredníctvom *Prihlášky do jaslí.* Na zápis je potrebné priniesť *kópiu zdravotného preukazu dieťatka*. Súčasťou Prihlášky je dotazník dieťaťa, ktorý napomôže k zlepšeniu starostlivosti o dieťa, preto je dôležité ho vyplniť a súhlas so spracovaním osobných údajov.

**Ako postupujeme pri nástupe dieťaťa do jaslí**

Zákonný zástupca pri nástupe dieťaťa do jaslí je okrem *podpisu Zmluvy o poskytovaní služby,*

ktorého súčasťou je aj tento vnútorný poriadok , povinný odovzdať *potvrdenie pediatra o zdravotnej spôsobilosti.* Toto potvrdenie nesmie byť staršie ako 5 dní.

*Dieťatko bude v jasličkách potrebovať*: papučky, pyžamko, veci na prezlečenie. Je potrebné mu priniesť vlastné plienky, krém, púder podľa potreby. Tieto veci neposkytujeme z dôvodu možnej alergie na dané prípravky. Ostatné hygienické potreby zabezpečia jasle. Ďalej vzhľadom na záhradu a činnosti v nej je nutné, aby dieťa malo v jasliach gumáky, pláštenku, nohavice do dažďa. V letných mesiacoch pokrývku hlavy.

Deti sa prijímajú *postupnou adaptáciou*. Dĺžka adaptácie sa prispôsobuje individuálne

dieťaťu, najdlhšie však trvá 2 týždne. Zákonný zástupca je povinný rešpektovať pokyny zamestnancov jasieľ a zdržiavať sa v priestoroch podľa ich pokynov a dohody s nimi.

**Organizačný poriadok Detských jaslí, alebo pokyny pre zákonného zástupcu, ktoré je potrebné dodržiavať**

Bežná *doba opatrovania* je od 6,30 – 16,30.

Štandardne *dochádzku dieťaťa* do jaslí zabezpečuje zákonný zástupca dieťaťa a osoby

splnomocnené v prihláške dieťaťa. Inej osobe vydá pracovníčka dieťa len po súhlase rodiča

resp. inej zodpovednej osoby, ktorá vyplní a podpíše *Splnomocnenie*.

Pracovníčka má právo overiť si totožnosť vyberajúcej osoby.

Pri príchode dieťatka do jaslí pracovníčky urobia *ranný filter*, preveria jeho zdravotný stav,

V prípade podozrenia môže zmerať dieťaťu teplotu a viesť o tom záznam. Zákonný zástupca má povinnosť informovať o zdravotných problémoch (hnačka, zvracanie, zvýšená telesná teplota..) V prípade, že bol ráno podaný dieťatku liek, je povinnosť informovať aj o tejto skutočnosti. Nie je možné prijať do zariadenia dieťa , ktoré prejavuje známky ochorenia.

Je nutné pracovníčkam ohlásiť výskyt prenosných ochorení v rodine.

Ak sa prejaví u dieťatka choroba počas pobytu v jasličkách, ihneď je kontaktovaný zákonný

zástupca, ktorý si dieťatko čo najskôr vyzdvihne.

Pri nástupe dieťatka do jaslí po chorobe je potrebné priniesť *Potvrdenie od lekára.*

Je dôležité včas oznámiť neprítomnosť dieťaťa v jasliach, dodržať stanovený termín, t. j. najneskôr prvý deň neprítomnosti do 8,00 h.

Všetky poplatky sa uhrádzajú v stanovenom termíne a výške a to najneskôr do 15 dňa v mesiaci, ktorý predchádza tomu, za ktorý sa poplatok uhrádza.

Je potrebné dbať na pokyny pracovníčiek zariadenia (ak pracovníčka oznámi, že sa dieťatku míňajú plienky, bude potrebné ich doplniť, atď..)

Prevádzka jaslí bude počas sviatkov a dní pracovného voľna prerušená. Tak isto je prerušená počas Vianoc a to od 24. 12. do 6.1. Prevádzka môže byť prerušená aj počas roku a to zo závažných dôvodov, musí byť o tom však oboznámená objednávateľ a to aspoň 10 dní vopred. Zákonný zástupca je povinný oznámiť i ďalšie závažné skutočnosti, ktoré sa týkajú zabezpečovania starostlivosti o dieťa (napr. súdne rozhodnutia o zverení do opatery

jedného z rodičov...)

**Denný harmonogram jaslí**

6,30 – 8,30 otvorenie prevádzky, schádzanie sa detí, ranné dospávanie, aktivity

6,30 do 9,30 svačinkovanie detí

8,45 – 9.00 ranný kruh

9,00- 10,30 aktivity

10,30 – 11,45 pobyt vonku

11,45 - 12,00 činnosti zabezpečujúce životosprávu, hygiena, príprava na obed

12,00 - 12,30 obed

12,30 - 12,45 príprava na odpočinok, hygiena

12,45 - 15,00 spánok, odpočinok pri hudbe

15,00 - 16,30 aktivity, svačinkovanie detičiek – olovrant

16,30 ukončenie prevádzky

Denný harmonogram je orientačný, nakoľko náš spôsob prístupu rešpektuje individuálne potreby detí.

**Zabezpečenie dostatočného množstva pitnej vody**

Jasle sú zásobované vodou z verejného vodovodu v dostatočnom množstve.

Teplá voda sa pripravuje pomocou elektrického ohrevu v kotli a je pre deti dostupná len cez

miešaciu batériu, ktorá je nastavená tak, aby nebola horúca.

Dbáme na pitný režim detičiek. V kuchynke je nachystaný krčah s pitnou vodou, čajom, alebo ovocnou vodou, ktorú si deti nalievajú.

**Opatrenia pri prejavoch akútneho ochorenia dieťaťa počas pobytu v detských jasliach**

**Ak sa u dieťaťa počas dňa prejavia príznaky akútneho ochorenia, pracovníčka umiestni dieťa v izolačnej miestnosti, ktorá je vybavená ležadlom a prikrývkou, zabezpečí nad ním dohľad a telefonicky informuje rodiča /zákonného zástupcu/. Dieťaťu zabezpečí dostatočné množstvo tekutín a vetranie v miestnosti.**

**Ukončenie navštevovania jaslí**

– odstúpením od Zmluvy o poskytovaní sociálnej služby starostlivosti o dieťa do 3 rokov veku dieťaťa (s dodržaním 30-dňovej výpovednej lehoty)

– budú porušené platobné podmienky, či časti zmluvy

– nebudú rešpektované podmienky Prevádzkového poriadku zo strany rodiča a bude narušovaný chod jaslí

– ak dieťa nie je schopné adaptovať sa na jasle zo zdravotných či iných dôvodov

– dieťatko dovŕši 3 roky

**RODIČ JE POVINNÝ DODRŽIAVAŤ:**

1./Prevádzkovú dobu jaslí, ktorá je od 6.30 do 16.30 hod./alebo do 12hod./

Pri opakovanom oneskorení je možné dieťa vylúčiť z jaslí. Príhod detí je do 8.30 hod.

2./Nahlásiť neprítomnosť dieťaťa a jeho dôvod do 8.hod. rannej a to buď telefonicky alebo sms.

3./Preukázať sa uhradením platby za poskytované služby v stanovenom termíne a to osobne alebo poslaním e-mailovej správy s dátumom úhrady vedúcej jaslí.

4./Zákaz vstupu na jednotlivé oddelenia /herňa, spálňa/v prítomnosti detí,

mimo adaptačnej doby, alebo bez vopred dohodnutého času.

5./Zákaz fajčenia v budove, ako aj v celom areáli detských jaslí.

6./Mať v skrinkách detí dostatočné množstvo náhradného prádla a to plienok,

utierok, hygienických vreckoviek a ostatných vecí a to podľa individuálnych potrieb dieťaťa.

Označiť oblečenie aj veci dieťaťa.

7./Nahlásiť všetky zmeny /bydliska, telefónnych čísiel do práce ako aj čísiel mobilných telefónov rodičov dieťaťa/.

8./Dbať na hygienu v jasliach, používať papučky, skontrolovať po sebe zatvorenie vstupných vchodových dverí na jednotlivých oddeleniach.

9./Priniesť lekárske potvrdenie od detského lekára v prípadoch, kedy dieťa ochorie na infekčné choroby, hnačky a v prípadoch, kedy bolo dieťa vylúčené pracovníčkou jaslí pre chorobu dieťaťa alebo podozrenie naň.

Podrobiť sa výterom z nosa alebo hrdla /dlhodobé soplíky /u detí u ktorých je podozrenie z prítomnosti niektorého z bacilov /napr.moraxela, streptococus pneumónia a iných/a tým zamedziť prenášaniu týchto bacilov z dieťaťa na dieťa.

10./Vyzdvihnúť si dieťa z jaslí v čo najkratšom čase po telefonickom oznámení pracovníčok jaslí rodičovi o náhlej chorobe jeho dieťaťa /napr. zvracanie, teploty, horúčky, alergie a podobne/.

11./ Poskytovateľ a ani zamestnanci detských jaslí nezodpovedajú za poškodenia, prípadné straty za hračky a iné veci, ktoré si dieťa do detských jaslí prinesie.

**Úhrada za služby detských jasieľ**

Výška úhrady/školné: 310,00 € / za mesiac- celodenný pobyt so stravou

230,00 € / za mesiac- poldenný pobyt so stravou

210,00 € / za mesiac- poldenný pobyt bez obeda

Spôsob platby je uvedený v zmluve, ktorej je vnútorný poriadok súčasťou.

V prípade zápisu dieťaťa do jaslí je nutné zaplatiť nástupný tj rezervačný poplatok, ktorý bude odčítaný od výšky poplatku za službu poskytovanú v prvom mesiaci nástupu dieťaťa si jaslí.

Mgr. Miroslava Kapraľová

Hrnčeka Var- Materského centra

Dňa.................................. som bola poučená/ ý vnútorným poriadkom jaslí:

Meno a priezvisko:...................................................................................

Podpis:...................................................................................................